"డైసరోస్ బైకొర్నిస్."
నా వంతు.
మనం నల్లని రైనో కోసం వెతుకుతున్నాం అనుకున్నానే.
ఇది చూడడానికి బూడిద రంగులో ఉంది.
నల్లని రైనో బూడిద రంగులోనే ఉంటుంది. నిజానికి, తెల్ల రైనోలు కూడా అంతే.
అలాంటప్పుడు పేరులో రంగు ఉండి దండగ.
ఆ పేరు పెట్టినవారికి పేర్లు పెట్టడం రాదు అనుకుంట.
నువ్వు ఒక నల్లని రైనోని దానికి ఉండే పొడవాటి,
సూటిగా ఉండే పెదాలు అలాగే గుండ్రని చెవులను బట్టి గుర్తుపట్టొచ్చు.
"గుండ్రని చెవులు ఉన్న రైనో" పేరు పలకడానికి బాగుంది.
వాటి వినికిడి శక్తి కూడా చాలా బలమైంది.
లేదా "సూపర్ వినికిడి ఉన్న రైనో."
కాబట్టి ఇప్పుడు మనం దగ్గరకు వెళ్ళేటప్పుడు మరింత జాగ్రత్తగా ఉండాలి.
దగ్గరగానా? ముందు మనం ఒక ప్లాన్ వేయాలి కదా?
నువ్వు ఎక్కడికి వెళ్తున్నావు? దాని పొడవాటి కొమ్ములు కనిపించడం లేదా?
చూశాను! చూశాకే అది మగది అని తెలుసుకున్నాను కూడా.
మగవాటికి మందమైన కొమ్ములు ఉండి, సహజంగా ఒంటరిగా తిరుగుతాయి.
పదా, డేవిడ్!
జేన్, ఆగు!
నువ్వు నాతో రైనోలకు కోపం ఎక్కువ అని చెప్పావు కదా?
అవును, కానీ అది వాటి తప్పు కాదు.
ఒకప్పుడు లక్షల రైనోలు ఉండేవి,
కానీ పోచింగ్ కారణంగా,
ఇప్పుడు ప్రపంచంలో 6000 కంటే తక్కువ ఉన్నాయి.
పోచింగ్ అంటే ఏంటి?
ఇల్లీగల్ గా వేటాడడం. రైనోలను వాటి కొమ్ముల కోసం చంపేస్తున్నారు.
నా విషయంలో అలా జరిగితే నేను కూడా తెలీని వారిని దగ్గరకు రానివ్వను.
కానీ దాని వీపు మీద ఉన్న ఆ పక్షిని చూశావా?
అది ఎర్ర ముక్కు ఉన్న ఆక్స్ పెకర్ పక్షి.
దానికి ఉన్న ఎర్రని ముక్కు వల్ల అలా పిలుస్తారా? ఆ పేరు దానికి బాగా సరిపోయింది.
ఏదో కారణంగా, రైనోలు వాటిని తమ వీపుల మీద ఉండనిస్తాయి.
అది ఎందుకో మనం కనిపెట్టేసి, ఆ తర్వాత మనం
వాటికి ఎలా సహాయం చేయగలమో తెలుసుకోగలం అనుకుంటున్నావా?
అవును. మనం వాటికి సహాయం చేసే క్రమంలో మొదటి అడుగు రైనోలను అర్థం చేసుకోవడమే.
ఆక్స్ పెకర్ దేనినో పొడుస్తోంది. నాకు తెలిసి అది తింటుంది అనుకుంట.
-మనం ఇంకా దగ్గరగా వెళ్ళాలి. -మనం ముందు ప్లాన్ వేయాలి.
దగ్గరగా వెళ్లడమే మన ప్లాన్.
అది ఎలా ప్లాన్ అవుతుంది?
ఏమైంది, గ్రేబియర్డ్?
-అయ్యో! -కొత్త ప్లాన్, పరుగెత్తు!
బానే ఉన్నావా?
నేను బాగానే ఉన్నాను. మనం తిరిగి రైనో దగ్గరకు వెళ్ళాలి.
చూస్తుంటే దెబ్బ బాగా తగిలినట్టు ఉంది.
చిన్నగా గీచుకుంది అంతే. మనం సమయం వృధా చేస్తున్నాం. పదా.
-నువ్వు దానికి ఒక బ్యాండేజ్ కడితే మంచిదేమో. -నాకేం కాలేదు.
సరే, కానీ మనం ఇప్పుడైనా ప్లాన్ వేద్దామా?
ఈసారి నిజమైన ప్లాన్ వేయాలి.
"పెద్ద కొమ్ము ఉన్న రైనోకి తెలీకుండా వెనక నుండి వెళ్లి దానికి బలి కాకుండా ట్రై చేయాలి" అన్నట్టు కాదు.
మనకు ఒక ప్లాన్ ఉంది.
నేను ఆ ఆక్స్ పెకర్ ఏం చేస్తుందో చూడడానికి చాలా దగ్గరగా వెళ్ళాను,
-నువ్వు అనవసరంగా గోల చేయనంత వరకు. -అంటే ఇది నా తప్పు అంటున్నావా?
నువ్వు గట్టిగా ప్లాన్ గురించి
మాట్లాడనంత వరకు ఆ రైనో మనల్ని చూసిందే లేదు.
సరే, కానీ మన దగ్గర ప్లాన్ ఉండి ఉంటే,
మన కథ దాదాపుగా "రైనో-ఓవర్" అయ్యేది కాదు.
డేవిడ్, "రైనో-ఓవర్" ఒక పదం కాదు.
అవును, అది పదమే. ఒక ఖడ్గమృగం చేతులో నీ కథ దాదాపుగా ముగిసినప్పుడు ఆ పదాన్ని వాడొచ్చు.
"రైనో-ఓవర్."
-నువ్వు ఏమంటావు, గ్రేబియర్డ్? -అవును. ఒక జట్టు ఎంచుకో.
నువ్వు జంతువులకు సాయం చేయడం కొనసాగించాలి అనుకుంటే
ఇలా అస్తమాను భయపడడం మానుకోవాలి.
నువ్వు కూడా జంతువులకు సాయం చేయాలి అనుకుంటే,
అస్తమాను నేను ఏం చేయాలో నాకు చెప్పడం మానేయాలి.
నేను నీకు ఏం చేయాలో చెప్పకపోతే, మనం ఏమీ చేయలేము!
హాయ్. నువ్వు నీ కోతి ఫ్రెండ్ ని అక్కడే వదిలేసావు.
అది ఒక చింపాంజీ.
అలాగే థాంక్స్.
అంతా బాగానే ఉందా?
అంతా చాలా బాగుంది, శ్రీమతి జే!
మీరు ఎలా ఉన్నారు?
ఓహ్, అంటే, పర్లేదు బాగున్నాను.
సరే, ఇవాళ మీరు ఏ అడవి జంతువు వెనుక పడుతున్నారు?
"డైసరోస్ బైకొర్నిస్."
నువ్వు కాస్త వివరిస్తే తప్ప నాకు అర్థం కాదు.
అది చూడడానికి ఒక ఆధునిక యుగ ట్రైసెరాటాప్స్ లాగ ఉంటుంది.
అంటే, డేవిడ్ అయితే అలాగే చెప్పేవాడు.
ఒక ఆధునిక యుగ ట్రైసెరాటాప్స్.
ఒక ఖడ్గమృగమా?
అవును. డైసరోస్ బైకొర్నిస్ అనేది దాని శాస్త్రీయ నామం.
మేము ఒక చిన్ని ఎర్రని ముక్కు ఉండే ఆక్స్ పెకర్ ని అది దాని వీపు మీద ఎందుకు ఉండనిస్తుందో
తెలుసుకోవడానికి చూస్తున్నాం.
-భలే ఆసక్తికరమైన ప్రశ్న. -హాయ్, శ్రీమతి జోసెఫ్.
హాయ్!
-మీకోసం ఒక చిన్న కానుక. -నాకోసమా? థాంక్స్.
చాక్లెట్ చిప్.
అలెక్స్, నువ్వు ఈ మధ్య భలే బేకింగ్ చేస్తున్నావు.
అవును, నిజానికి మేము వచ్చే వారం నుండి పైలు వండడం మొదలెడతాము.
పైలా? నేను ఆగలేకపోతున్నాను.
-థాంక్స్. -బై.
ఒకటి చెప్పనా, నేను అతనికి రెండవ ఫ్లోర్ లో వండడం అంటే
ఇష్టం ఉన్న ఒక పొరుగింటి వ్యక్తిని పరిచయం చేశాను.
ఆ నల్లని రైనో ఆ చిన్ని పక్షిని ఎందుకు ఉండనిస్తుందో ఏమైనా తెలిసిందా?
ఇంకా లేదు, కానీ ఎందుకు అనేది తెలుసుకుంటే రైనోకి సహాయం చేసే దిశగా ఒక అడుగు వేసినట్టే.
బహుశా ఇలాంటి ముఖ్యమైన పనిలో నీకు తోడుగా
ఇంకొకరు ఉంటే మంచిది.
అవును, అందుకే నాతో గ్రేబియర్డ్ ఉంది.
అవును.
-బై, శ్రీమతి జే. -బై.
చూస్తుంటే రైనోలు పచ్చని ఆకులు,
పుల్లలు అలాగే "సక్యూ-లెంట్స్?"
అవి ఏదైతే అవిలే.
వెళ్లి జేన్ కి చెప్పు.
-లేదు. నేను ఈ పనిని సొంతంగా చేస్తున్నాను. -అవునా?
ఎందుకు? మీరిద్దరూ గొడవపడ్డారా?
అవును. ఒక విధంగా.
కానీ ఇప్పుడు నువ్వు సమస్యలో పడితే నిన్ను ఎవరు కాపాడతారు?
-నన్ను ఎవరూ కాపాడాల్సిన పని లేదు. -నీకు ఇంకొకరి సహాయం అస్తమాను కావాలి.
లేదు, అవసరం లేదు.
అంతేకాక, నాకు ఒక ప్లాన్ ఉంది.
అదేనా నీ ప్లాన్?
కాదు. దీని ద్వారా నేను కనిపెట్టిన విషయాలను రికార్డు చేస్తాను.
నువ్వు వాకి ద్వారా జేన్ తో మాట్లాడాలి.
ఆమె నీ బెస్ట్ ఫ్రెండ్.
ఇప్పుడు నువ్వే నా బెస్ట్ ఫ్రెండ్.
నా బెస్ట్ ఫ్రెండ్ కమాయ.
నువ్వు నా రెండవ బెస్ట్ ఫ్రెండ్ వి కావచ్చు.
నాతో వాకి లేకపోతే నేను జేన్ తో మాట్లాడాల్సిన పని ఉండదు, కదా?
ఏమైనా కనిపించిందా?
బహుశా దగ్గరలో ఉన్న చెత్త డబ్బా దగ్గర చూడాలేమో?
దాక్కో!
డేవిడ్, హాయ్! నువ్వు జేన్ కోసం వెతుకుతున్నావా?
లేదు. నిజానికి నేను ఒక రైనో కోసం వెతుకుతున్నాను. మీరు ఒకదానిని ఇక్కడ ఏమైనా చూశారా?
ఈ మధ్య ఏం చూడలేదు. ఒక కన్నేసి ఉంచుతాలే.
శ్రీమతి జోసెఫ్, మీకు "సకుల్-లెంట్" అంటే ఏంటో తెలుసా?
"సక్యూలెంట్" అంటున్నావా?
అంటే, అదొక రకమైన మొక్క.
నువ్వు ఏదైనా ఒక విధమైన సక్యూలెంట్ మొక్క కోసం వెతుకుతున్నావా?
నాకు ఖచ్చితంగా తెలీదు.
నేను నల్లని రైనోలు ఏం తింటాయో తెలుసుకోవడానికి ఆన్లైన్ లో చూస్తుండగా
అందులో సక్యూలెంట్స్ ఇంకా ఆకులు అని చెప్పారు.
అయితే, నువ్వు గార్డెన్ షెడ్ దగ్గర చూస్తే,
అక్కడ కొన్ని పచ్చని ఆకులు కనిపించవచ్చు.
నేను వెళ్లి వెంటనే చూస్తాను.
-మీ సలహాకు థాంక్స్, శ్రీమతి జే! -అదేం పర్లేదు.
నేను ఇక్కడ ఒక నల్లని రైనో అడుగులు చూశాను అనుకున్నాను.
ఆ పొద వెనుకా?
అవును, కానీ అక్కడ ఏం లేదు. తప్పుగా అనుకున్నాను.
బహుశా గార్డెన్ షెడ్ దగ్గర ఉందేమో?
అక్కడికి నేను తర్వాత వెళ్తాను.
సరే.
థాంక్స్, శ్రీమతి జే!
-లారెన్, హాయ్. -హాయ్.
-వచ్చేవారం పైలు చేస్తున్నారు అని విన్నాను. -నేను ఆర్డర్లు తీసుకుంటున్నాను.
మీకు తియ్యనిది ఇష్టమా లేక ఉప్పు కారం ఉండాలా?
-నువ్వే ఒకటి ఎంచుకో! -సరే.
కానీ నాకు తీపి అంటే ఇష్టమే.
దానిని బయట కనిపెట్టలేకపోవడంలో ఆశ్చర్యం లేదు.
ఆ 201లో ఉండే ఆవిడకు ఇది నచ్చదు.
నువ్వు అది చూశావా?
ఆ ఆక్స్ పెకర్ మనల్ని చూసినప్పుడు ఒక కూత పెట్టింది.
అది రైనోని వారించింది అనుకుంటున్నావా?
బహుశా ఆ ఆక్స్ పెకర్ ప్రమాదాన్ని గుర్తించి చెప్పడానికి దానితో ఉంటుందేమో.
దాని హెచ్చరిక పనిచేసినట్టు ఉంది.
పదా.
డేవిడ్ రికార్డింగ్. దాదాపుగా భోజనం సమయం అయింది.
నేను గార్డెన్ షెడ్ దగ్గరకు వచ్చాను.
ఒకసారి నేను కొన్ని సక్యూలెంట్స్ లేదా ఆకు కూరలను తీసుకున్నాకా,
వాటిని వాడి రైనోని ఇక్కడికి రప్పిస్తాను,
తద్వారా దాని వీపు మీద ఉన్న పక్షి ఏం చేస్తుందో గమనిస్తాను.
అలాగ జేన్ కంటే ముందే అది కనిపెడతాను.
అద్భుతం.
వచ్చేసింది.
తృటిలో ప్రమాదం తప్పింది.
డేవిడ్ ఎక్కడ?
బహుశా తన గదిలో సురక్షితంగా కూర్చొని ఉండి ఉంటాడు.
అలాగా. ఇంతకీ ఏమైంది?
నేను నల్లని రైనోని కనిపెట్టాను.
లేదా అదే నన్ను కనిపెట్టింది ఏమో.
చూస్తుంటే దానికి దురద వస్తున్నట్టు ఉందే? ఎందుకు?
నేను దానికి దగ్గరగా వెళ్ళాలి.
ఇప్పుడు ఆహారాన్ని ఎరగా వేసే సమయమైంది.
రైనోతో పాటు ఉన్నది కేవలం ఆ ఆక్స్ పెకర్ మాత్రమే కాదు,
దాని నిండా కీటకాలు ఉన్నాయి! వాటి వల్ల నాకు కూడా దురదగా ఉంది.
ఛీ, ఆ ఆక్స్ పెకర్ ఇప్పటి వరకు తింటుంది పురుగులనా?
అది రైనో వీపు మీద ఉన్న పురుగుని తినేసింది!
ఆ పురుగులను సులభంగా పట్టుకోవచ్చు కాబట్టి అది వీపు మీద ఉంటుందేమో.
కానీ దానిని ఆ రైనో ఎందుకు ఉండనిస్తుందో ఇంకా తెలీలేదు.
ఒకవేళ ఆ పురుగులు దానికి దురద పుట్టిస్తుంటే తప్ప!
అది మళ్ళీ వెళ్ళిపోతోంది.
నేను ఎరగా ఇంకా ఆహారాన్ని తీసుకురావాలి.
నాకు కూడా ఆక్స్ పెకర్ ఫ్రెండ్ ఉండి ఉంటే బాగుండు.
అసలు ఏ ఫ్రెండ్ ఉన్నా బాగుండేది.
కాబట్టి ఆ ఆక్స్ పెకర్... అన్నప్పుడు రైనో వెనక్కి తిరిగింది.
అది దానిని వారించినట్టు ఉంది, గ్రేబియర్డ్ నన్ను వారించినట్టే!
ఆసక్తిగా ఉంది. కానీ నేను నిన్ను డేవిడ్ గురించి అడిగాను.
సరే. విషయం చెప్పు.
మేము గొడవపడ్డాం.
నువ్వు ఏం చేసావు?
వాడు నాతో నేను అస్తమానం వాడికి ఏం చేయాలో చెప్తాను అన్నాడు.
నువ్వు ఏం చేసావు?
నేను వాడు అన్నిటికీ భయపడతాడు అన్నాను.
నువ్వు...
నేను వాడు అన్నిటికీ భయపడతాడు అన్నాను.
అలాగా. చూస్తుంటే మీరిద్దరూ అనకూడని కొన్ని మాటలు అని బాధపడుతున్నట్టు ఉన్నారు.
నాకు వాడి అవసరం లేదు కాబట్టి అదంతా అనవసరం.
నేను రైనోని కనిపెట్టాను. ఆ ఆక్స్ పెకర్ దానిని వారించడం చూసా.
అదంతా నేను ఒక్కదానినే చేశాను.
దానితో తొక్కేయబడేంత ప్రమాదంలో పడ్డావు కూడా.
ప్రకృతి ప్రమాదకరమైంది. దానిలో నాకు నచ్చే గుణాలలో అది ఒకటి.
నీకు మొదటి నుండి ధైర్యం ఎక్కువ అని నాకు తెలుసు.
చిన్నప్పటి నుండే.
కాకపోతే క్షమించమని అడిగేంత ధైర్యం నీకు ఉందా?
అయితే డేవిడ్ నీకు పంపించిన వార్త ఏంటో నీకు తెలుసుకోవాలని లేదేమోలే, ఆ డబ్బా...
బీఎమ్ఎస్?
బాల్కనీ మెసేజ్ సిస్టమ్.
-ఇందాక దాని శబ్దం విన్నాను. -అవునా?
డేవిడ్ వాకి ఫోన్?
చూస్తుంటే వాడికి ఇక నాతో ఫ్రెండ్ గా ఉండడం ఇష్టం లేనట్టు ఉంది.
హేయ్, అంత కంగారుగా ఎక్కడికి వెళ్తున్నావు?
నేను బిల్డింగ్ దగ్గరలో రైనోకి ఆహారం ఏమైనా దొరుకుతుందేమో చూస్తున్నాను.
సరే, నువ్వు బిల్డింగ్ ప్రాంగణంలో వెతకొచ్చు, కానీ నువ్వు వెతకగల ఇంకొక ప్రదేశం గురించి చెప్పనా?
జేన్ వాళ్ళ అపార్ట్మెంట్.
మొన్న నేను వాళ్ళ అమ్మ కొన్ని సక్యూలెంట్ కాయగూరలు తేవడం చూశాను.
ఆమె నీకు ఖచ్చితంగా అవి ఇస్తుందని అనుకుంటున్నాను.
నేను వాటిని ఇంకొక చోట వెతుక్కుంటాలెండి.
ఒకటి చెప్పనా, ఒకరిపై కోపం ఉన్నా కూడా వారిని మిస్ అవ్వడంలో ఎలాంటి తప్పు లేదు.
-అవునా? -అవును. అలా అందరికీ అస్తమాను అవుతుంది.
అంటే, నా చెల్లితో, నా మాజీ ప్రాయుడితో, నా పిల్లలతో.
చాలా సార్లు మనం ఎక్కువగా ప్రేమించే వారే
మనల్ని అత్యంత ఎక్కువగా కోపానికి గురిచేసేవారు అవుతారు.
జేన్ ఇంకా నీ మధ్య కూడా అదే జరుగుతుందని నా ఉద్దేశం.
థాంక్స్. మళ్ళీ కలుస్తాను, శ్రీమతి జే.
తప్పకుండా కలువు.
శ్రీమతి జే!
నేను ఒక రైనో చేతుల్లో చావుకు ఎంత దగ్గరకు వెళ్లానో చెప్తే మీరు నమ్మరు.
భలే ఆసక్తికరమైన విషయం.
అంటే, నేను ఇప్పుడే డేవిడ్ ని చూశాను, వాడు నాకు ఆ విషయం ఏం చెప్పలేదు.
ఎందుకంటే ఇప్పుడు ఇక నేను ఇంకా డేవిడ్ కలిసి అన్వేషణలు చేయడం లేదు.
అవునా? ఎందుకు?
మేము గొడవపడ్డాం.
అంటే, కోపం రావడంలో ఎలాంటి తప్పు లేదు...
నాకు తెలుసు. ముఖ్యంగా మనం మన కోపాన్ని మంచికి ఉపయోగించగలిగితే అస్సలు తప్పు లేదు.
అంటే, వాటి కొమ్ముల గురించి రైనోలను చంపడం వల్ల నాకు చాలా కోపంగా ఉంది,
కాబట్టి నేను వాటిని కాపాడడానికి ప్రయత్నిస్తాను.
అద్భుతం!
శ్రీమతి జే, మీరు డేవిడ్ వాకిని తీసుకొని, ఏమైనా రైనోలు కనిపిస్తే నాకు చెప్తారా?
"మనం అందరం మన సొంత జీవితాల పట్ల బాధ్యత తీసుకొని
మన చుట్టూ ఉన్న అన్నింటిపై, ముఖ్యంగా ఒకరిపై ఒకరం గౌరవం అలాగే ప్రేమను
వ్యక్తపరుస్తూ ఉండాలి."
ఆ వ్యాఖ్య ఉన్న స్టికర్ ని నేను వాడి కోసం చేశాను. అది జేన్ గుడ్ఆల్ చెప్పిన మాట.
ఆమె చాలా తెలివైన వ్యక్తిలా ఉంది.
బహుశా నువ్వు, డేవిడ్ కూడా మీ గొడవకు బాధ్యత తీసుకోవాలి ఏమో?
వాడికి ఇక నాతో ఫ్రెండ్ గా ఉండాలని లేదు అనుకుంట.
నేను అలా అనుకోను.
ఏదైతేనేం, రైనోలు అంటే గుర్తుకు వచ్చింది,
నేను మూడవ ఫ్లోర్ హాల్ లో చాలా గట్టి శబ్దాలను విన్నాను.
నేను వెళ్లి అదేంటో చూస్తాను.
ఆగు, జేన్.
నాకెందుకో నీకు ఇది అవసరం అవుతుంది అనిపిస్తోంది.
సరే, ఇక త్వరపడు, ఆ రైనోని నువ్వు వెళ్ళిపోనివ్వకూడదు.
డేవిడ్?
అవును, జేన్ వాళ్ళ అమ్మగారు?
బయట అంతా బాగానే ఉందా?
అవును. పర్లేదు.
జేన్ ఇక్కడ లేదు.
అదేం పర్లేదు. నేను మీ కోసమే వచ్చాను.
మీరు సక్యూలెంట్ కాయగూరలు లేదా ఆకుకూరలు అరువుగా ఇవ్వగలరా?
అరువుగా అంటే మొత్తానికే.
ఆ రైనో వాటిని తిన్న తర్వాత వాటిని మీరు తీసుకోవాలని అనుకోరు.
ఆ శబ్దం ఆ చివరి నుండి వచ్చింది.
ఆ ఆక్స్ పెకర్ గనుక మనల్ని చూసి అరిచింది అంటే, మనం అనుకున్నది కరెక్టు అని అర్థం.
-డేవిడ్? -జేన్?
-నువ్వు రైనోవి అనుకున్నాను! -నేను కూడా నువ్వు అదే అనుకున్నాను!
-నన్ను భయపెట్టేశావు. -నువ్వు నన్ను భయపెట్టలేదు.
మేము రైనోకి దగ్గరగా వెళ్తే ఆ ఆక్స్ పెకర్ పక్షి
అరుస్తుందో లేదో చూడడానికి వెళ్తున్నాం.
ఇంతకు ముందు హాల్ లో అదే జరిగింది.
అంటే, ఆ ఆక్స్ పెకర్ రైనోకి హెచ్చరికలు చేస్తుంది అంటున్నావా?
నేను, గ్రేబియర్డ్ అదే అనుకుంటున్నాం.
నేను రైనో దాని తల గోక్కోవడం చూసాను,
తర్వాత ఆ ఆక్స్ పెకర్ దాని మీద పురుగులను తినడం చూసా.
అంటే చిరాకు తెప్పించే పురుగులను తినడానికి ఆ రైనో దానిని ఉండనిస్తుందా?
నేను అదే కనుగొనడానికి వెళ్తున్నాను.
సరే, గుడ్ లక్.
-సరే, నీకు కూడా. -సరే.
బై.
అవును.
సరే, గుడ్ బై.
-నువ్వు అన్నిటికీ భయపడతావని నేను అనుకోను. -అవునా?
మనం ప్రమాదకరమైన పనులు చేస్తుంటాం.
కొంచెం భయం వేయడం సహజమే.
జరగబోయే అత్యంత దారుణమైన, భయంకరమైన విషయాన్ని ఆలోచించడం ద్వారానే
నువ్వు బహుశా గొప్ప ప్లానులు వేస్తున్నావు ఏమో.
-కాబట్టి, నన్ను క్షమించు. -థాంక్స్.
నువ్వు నాకు చెప్పడానికి ఏమీ లేదా?
ఏంటి? నువ్వు నిజంగానే నాకు అస్తమాను ఏదోకటి చెప్తుంటావు.
కానీ ఎందుకో నేను అర్థం చేసుకోగలను.
మన ముఖ్యమైన పనులలో నువ్వే మా నాయకురాలివి.
కాబట్టి, నన్ను క్షమించు.
కానీ నీ అంత సారి కాదు.
సరేలే, నేను కూడా నీ అంత సారీ.
నాయకురాలిగా, నేను దానిని అంగీకరిస్తున్నాను.
ఇంకొక విషయం.
ఇదుగో.
థాంక్స్.
మన ఇద్దరి ఐడియాలను చెక్ చేయడానికి ఒక కొత్త ప్లాన్ వేద్దామా?
కలిసి చేద్దాం అంటేనే.
డేవిడ్ రికార్డింగ్.
నేను ఆ రైనో తినే ఆహారాన్ని తిని చూశాను, అంత బాలేదు.
అంటే, నేను ఆ రైనోని చూస్తున్నాను. మన ప్లాన్ ని అమలు చేయడానికి సిద్ధంగా ఉన్నావా? ఓవర్.
నువ్వు సిద్ధం అయితే నేను కూడా సిద్ధమే.
హేయ్, ఆక్స్ పెకర్ పక్షి!
ఇక్కడ ఉన్నాను!
నువ్వు అన్నది నిజమే, ఆ రైనోకి ఆ ఆక్స్ పెకర్ పక్షి హెచ్చరిక ఇచ్చింది. ఇప్పుడు నీ వంతు!
నేను బెంచ్ దగ్గర ఉన్నాను! అంటే, నేను బెంచ్ కింద ఉన్నాను.
నేను తినడానికి ఏం బాగొను!
ఇలా రా, ఖడ్గమృగమా. నీకు ఆకలిగా ఉందా?
హాయ్.
డేవిడ్. నువ్వు జేన్ తో సమాధానపడ్డావా?
అవును. అలాగే మేము కలిసి ఒక ప్లాన్ కూడా వేసాం.
అది భలే విషయం.
ఒకటి చెప్పనా, ఈ సందర్భాన్ని వేడుక జరుపుకోవడానికి నేను మీ ఇద్దరికీ ఒకటి ఇస్తాను.
ఇందుకు, నేను నా బేక్ చేయబడిన కేకులు ఇస్తాను.
త్వరగా! అది వచ్చేస్తోంది!
అది భలే ఉంది.
చూడు, మన ప్లాన్ పనిచేస్తోంది.
అలాగే స్పష్టంగా అంతా చూడగలుగుతున్నాం.
ఆ ఆక్స్ పెకర్ పురుగులను తింటుంది, కానీ కేవలం రైనో వీపు మీద నుండి మాత్రమే కాదు.
అది దాని చెవుల్లో నుండి కూడా తింటుందా?
అలాగే ముక్కులో నుండి? ఛీ.
బహుశా దానిని ముక్కులోది తినే ఎర్రని ముక్కు పక్షి అనాలేమో.
కానీ ఆ ఆక్స్ పెకర్ కేవలం చిరాకు తెప్పించే పురుగులను తినడం మాత్రమే కాదు,
అది రైనోని శుభ్రంగా ఉంచుతుంది కూడా.
అత్యంత దారుణమైన విధానంలో.
అలాగే దానిని వారించడం గురించి నువ్వు అన్నది కూడా నిజమే.
ఆ ఆక్స్ పెకర్ పోచర్ల నుండి కాపాడుకోవడానికి రైనోకి ఉన్న ఇంకొక జత కళ్లలా పనిచేస్తోంది.
అవి రెండూ భలే జట్టు.
నువ్వు అన్నది నిజం, గ్రేబియర్డ్. మనది కూడా భలే జట్టే.
హేయ్, పిల్లలూ.
హాయ్, శ్రీమతి జే.
-సరే, మీరు మీ పనిని పూర్తి చేసారా? -చేసేసాం.
ఇప్పుడు మేము రైనోలను అర్థం చేసుకున్నాం కాబట్టి వాటికి సహాయం చేయగలం.
ఎలా?
ఆ ఆక్స్ పెకర్ లాగే మేము కూడా రైనోని జాగ్రత్తగా చూసుకుంటాం.
అంటే, మనం అందరం చేయాల్సిన పనే కదా అది? ఒకరి క్షేమాన్ని ఇంకొకరు చూసుకోవాలి కదా?
ఒకరిని ఒకరం, అలాగే జంతువుల క్షేమాన్ని కూడా.
నిమ్మకాయ నీళ్లు కావాలా?
-ఇదుగోండి. -థాంక్స్.
అలాగే చాక్లేట్ చిప్ కేకు తినాలని ఎవరికి ఉంది?
థాంక్స్.
ఆ కెమెరాతో ఏం పని?
ఇది ఈ రైనో ఉన్న ప్రదేశాన్ని గమనిస్తూ
దగ్గరలోకి పోచర్లు రాకుండా చూసుకుంటుంది.
మంచి ప్లాన్. ఆ కెమెరా వీడియోని ఆన్లైన్ లో పెడదాం,
అప్పుడు మనతో పాటు అందరూ రైనోని గమనించగలరు.
అది ఇంకా మంచి ప్లాన్.
చూస్తుంటే ఆ రైనో ఇంకా ఆక్స్ పెకర్ చాలా మంచి ఫ్రెండ్స్ అన్నట్టు ఉంది.
కలిసి ఉంటే ఖచ్చితంగా చాలా బలమైన జట్టు కాగలవు.
నిజమే, గ్రేబియర్డ్. మనం కూడా.
ఖడ్గమృగాలను కాపాడడానికి సహాయం చేయండి.
డేవిడ్, నీ వీడియోని ఎందుకు ఆపావు?
రైనోల నిపుణుడు డాక్టర్ మాథ్యూ ముటిండతో మన కాల్ ఏ క్షణమైనా మొదలుకావచ్చు.
నేను జాయిన్ అయ్యాను, కానీ మిల్లి నా ట్యాబ్లెట్ తో ఆడడం వల్ల ఇలా అయింది.
నువ్వు దానిని అలాగే వదిలేస్తే మంచిది.
అస్సలు కుదరదు. ఆయన రావడానికి ముందే...
దీనిని వదిలించుకోవాలి.
ఇప్పుడిక సమయం లేదు.
-హాయ్, మాథ్యూ. -హాయ్, జేన్.
హాయ్, యునికార్న్?
అది డేవిడ్. వాడికి ఆ ఫిల్టర్ ని ఎలా తీయాలో తెలీడం లేదు.
నువ్వు దానిని నీ వీడియో సెట్టింగ్స్ లో తీయొచ్చు.
థాంక్స్, ఇది చాలా బాగుంది.
ఇవాళ చాలా కష్టపడ్డాం.
ముందు ఒక నల్ల రైనో మా వెంటపడింది, ఆ తర్వాత నేను ఒక యునికార్న్ ని అయ్యాను.
మిమ్మల్ని ఒక నల్ల ఖడ్గమృగం వెంటాడిందా?
మేము రైనోలు ఆక్స్ పెకర్ లను వాటి మీద ఎందుకు ఉండనిస్తాయో కనిపెట్టడానికి ప్రయత్నించాం.
మీరు ఏం కనిపెట్టారు?
అవి ఫ్రెండ్స్ అని.
అంటే, అది నిజం కాదు.
నల్లని ఖడ్గమృడాలు అలాగే ఎర్రని ముక్కు ఉన్న ఆక్స్ పెకర్ లకు
ఒక సహజీవన సంబంధం ఉంటుంది.
సహజీవనం అంటే ఏంటి?
ఇలా చూడండి, మీకు చూపిస్తాను.
సహజీవనం అంటే రెండు జీవులు ఒకదాని నుండి ఇంకొకటి లాభపడే విధానం.
ఎర్రని ముక్కు ఉన్న ఆక్స్ పెకర్ కి రైనో మీద ఉండడం వల్ల ఆహారం దొరుకుతుంది,
అలాగే రైనోకి కూడా ఆ ఆక్స్ పెకర్ శుభ్రం చేస్తూ ప్రమాద హెచ్చరికలు
చేయడం వల్ల లాభం ఉంటుంది.
అది జరగడం మేము చూశాము. మీరు ఎన్ని నల్లని రైనోలని చూసుకున్నారు?
చాలా. నేను మీకు కిట్యూయ్ గురించి చెప్తాను వినండి,
అది వారం రోజుల వయసు ఉండగా తల్లి వదిలేసిన
ఒక చిన్న నల్ల రైనో గురించిన కథ.
అవి పెరుగుతూ ఆరోగ్యంగా అలాగే బలంగా తయారవుతాయి.
నాలుగు సంవత్సరాల వయసు వచ్చేసరికి మనుషుల తాకిడి తక్కువగా
ఉండే ప్రదేశాలకు వాటిని తీసుకెళ్లాల్సి ఉంటుంది,
అప్పుడే ఒక నిజమైన అడవిలో ఉండగల నల్లని రైనో కాగలదు.
కిట్యూయ్ ఇప్పుడు ఎలా ఉంది?
అది ఇప్పుడు బాగా పెరిగి బలంగా ఉంది.
మేము దానిని ఇప్పుడు తన సొంత ప్రాంతానికి తరలించాం.
ఇప్పుడు అది హాయిగా తింటూ, తన సొంత కుటుంబాన్ని ఏర్పరచుకొని త్వరలోనే వీలైతే పిల్లలని కనొచ్చు.
నల్లని రైనోలను బాధపెడుతున్న సమస్యలు ఏంటి?
నల్లని రైనోలకు మూడు పెద్ద ప్రమాదాలు ఉన్నాయి.
పోచింగ్, అంటే వాటి కొమ్ము కోసం జనం వాటిని చంపేయడం.
రెండు, నివాసస్థలము కొరత ఏర్పడడం, అంటే మనుషులు పొలాల కోసం అడవులను కొట్టేస్తున్నారు.
అలాగే చివరిగా, వాతావరణ మార్పు,
అంటే వర్షాలు తగ్గడం వల్ల నల్లని రైనోకి ఆహారం లేకపోవడం.
మీకు జంతువులకు సహాయం చేయాలని ఎప్పుడు అనిపించింది?
నా చిన్నప్పటి నుండే. అలాగే నేను వెటర్నరీ స్కూల్ నుండి ఉత్తీర్ణత పొందిన తర్వాత,
లెవ అరణ్య జంతువుల కన్సర్వన్సీలో పని చేయడం మొదలెట్టాను,
ఇక్కడ అనేక జంతువులు సామరస్యంగా కలిసి నివసిస్తున్నాయి.
-ఇప్పుడు మేము ఏం చేయగలం? -మీరు ఒక సంరక్షణ క్లబ్ లో చేరవచ్చు,
లేదా మీ స్కూల్ లో ఒకదానిని మొదలెట్టొచ్చు.
ప్రపంచంలో ఉన్న అందరికీ అవగాహన తెప్పించడం ద్వారా
మీరు భవిష్యత్ తరాల అడవి జంవుతులను కాపాడినవారు అవుతారు,
అప్పుడు మనం ఆనందిస్తున్న ఈ జీవితాన్ని అవి కూడా పొందగలవు.
-గొప్ప ఐడియాలు. -మేము మిగతా పిల్లలను కూడా చేర్చుకుంటాం.
థాంక్స్, మాథ్యూ. రేపు స్కూల్ లో ఇది చెప్పాలని చాలా ఆతృతగా ఉంది.
అది గొప్ప విషయం.
ప్రపంచాన్ని కాపాడగల భవిష్యత్తు తరాల సంరక్షకులతో ఈ విషయాలు పంచుకోవడం
నాకు చాలా సంతోషంగా ఉంది.
బై, అలాగే మీ సమయానికి చాలా థాంక్స్.
బై, మాథ్యూ.
-సరే, మనం మన క్లబ్ ని ఏమని పిలవాలి? -కిట్యూయ్ క్లబ్ అంటే ఎలా ఉంటుంది?
బాగుంది. జేన్, ఈ రైనో ఫిల్టర్ ని చూడు.
-భలే, ఆక్స్ పెకర్ ఫిల్టర్ కూడా ఉందా? -చూస్తాను ఉండు.
హేయ్, జేన్. ఇది చూడు.
నీకది దొరికింది!
సబ్ టైటిల్స్ అనువదించింది: జోసెఫ్